**คณะเทคนิคการสัตวแพทย์ มหาวิทยาลัยเกษตรศาสตร์** จัดตั้งขึ้นเพื่อพัฒนากำลังคน ให้สอดคล้องกับนโยบายของรัฐในด้านการส่งเสริมและพัฒนาด้านการเกษตร และการลงทุนทางด้านเกษตรอุตสาหกรรมอย่างมีประสิทธิภาพมากขึ้น โดยเปิดสอนในหลักสูตรระดับปริญญาตรี สาขาเทคนิคการสัตวแพทย์

ประวัติ
-------

* **26 มิถุนายน 2527**

คณะรัฐมนตรีมีมติให้กระทรวงศึกษาธิการและทบวงมหาวิทยาลัยร่วมกันพิจารณาเสนอความเห็นต่อคณะรัฐมนตรีในส่วนที่เกี่ยวกับการจะนำหลักสูตรและบุคลากรผู้เชี่ยวชาญของโรงเรียนในสังกัดกระทรวง ทบวง กรมต่าง ๆ มาเรียนและสอนเพิ่มเติมในโรงเรียนและมหาวิทยาลัยในสังกัดกระทรวงศึกษาธิการและทบวงมหาวิทยาลัย

* **18 พฤศจิกายน 2528**

ฯพณฯ รัฐมนตรีว่าการกระทรวงศึกษาธิการ (นายชวน หลีกภัย) ได้ทำหนังสือถึง เลขาธิการคณะรัฐมนตรี (นายอนันต์ อนันตกูล) เรื่องการพิจารณายุบเลิกโรงเรียนที่สอนนักเรียนเพื่อออกมาปฏิบัติงานของ กระทรวง ทบวง กรมใด ๆ โดยเฉพาะ ซึ่งในหนังสือดังกล่าว ได้ระบุถึงมติที่ประชุมกระทรวงศึกษาธิการ และหน่วยงานที่สังกัดกระทรวงศึกษาธิการว่าที่ประชุมมีมติรับหลักการให้กระทรวงศึกษาธิการพิจารณาสถานศึกษาจำนวน 4 แห่ง ที่สามารถจัดการเรียนการสอนขึ้นทดแทนได้ดังนี้  

1. โรงเรียนสัตวแพทย์ (กรมปศุสัตว์)
2. สถาบันศึกษาทางสหกรณ์ (กรมส่งเสริมสหกรณ์)
3. โรงเรียนช่างการไฟฟ้าส่วนภูมิภาค (การไฟฟ้าส่วนภูมิภาค)
4. สถาบันอบรมวิชาการโรงแรมและการท่องเที่ยว (การท่องเที่ยวแห่งประเทศไทย)
และในตอนท้ายของหนังสือนั้นได้อ้างถึงมติที่ประชุมทบวงมหาวิทยาลัย เมื่อวันที่ 20, 21 และ 24 มิถุนายน 2528 เกี่ยวกับการพิจารณาการยุบโอนสถานศึกษา โดยวางแนวทางไว้ 3 ประการ คือ ความพร้อมของสถาบันผู้รับ ความประหยัดในการจัดการเรียนการสอน และหน่วยงานที่รับต้องมีแผนการเรียนการสอนอยู่แล้วและหากหน่วยงานใดต้องการจะเป็นสถาบันสมทบของสถาบันในสังกัดทบวงมหาวิทยาลัยก็อาจพิจารณาดำเนินการต่อไปได้

* **24 ธันวาคม 2528**

ฯพณฯ รัฐมนตรีว่าการทบวงมหาวิทยาลัย (นายปรีดา พัฒนถาบุตร) ได้ทำหนังสือถึงเลขาธิการคณะรัฐมนตรี (นายอนันต์ อนันตกูล) เรื่อง การพิจารณายุบเลิกสถานศึกษานอกสังกัดกระทรวงศึกษาธิการและทบวงมหาวิทยาลัยโดยเนื้อหาของหนังสือสรุปได้ว่า ทบวงมหาวิทยาลัยได้เสนอคณะรัฐมนตรีเพื่อพิจารณาคือ
1. ให้มหาวิทยาลัยและสถาบันในสังกัดมหาวิทยาลัยรับเป็นสถาบันสมทบหรือ มีการสมทบในหลักสูตรใดหลักสูตรหนึ่ง หากสถานศึกษานั้น ๆ มีความประสงค์
2. ให้สถานศึกษานอกสังกัดกระทรวงศึกษาธิการและทบวงมหาวิทยาลัยระงับการเปิดหลักสูตรใหม่ ยกเว้นหลักสูตรเฉพาะทางตามความต้องการของกระทรวง ทบวง กรมต่าง ๆ ที่กระทรวงศึกษาธิการและทบวงมหาวิทยาลัยไม่สามารถผลิตให้ได้

* **3 มกราคม 2529**

คณะรัฐมนตรีมีมติเห็นชอบในหลักการตามที่กระทรวงศึกษาธิการและทบวงมหาวิทยาลัยเสนอว่าให้พิจารณายุบโอนสถาบันการศึกษาที่สังกัดหน่วยงานนอกกระทรวงศึกษาธิการและทบวงมหาวิทยาลัย ส่วนรายละเอียดและขั้นตอนการดำเนินงานให้กระทรวง ทบวง กรม ที่เกี่ยวข้องทำความตกลงกับกระทรวงศึกษาธิการหรือทบวงมหาวิทยาลัยต่อไป โดยให้ถือเอาความต้องการของกระทรวง ทบวง กรม ซึ่งเป็นผู้รับผิดชอบในโรงเรียนหรือสถาบันการศึกษานั้น ๆ เป็นหลัก ส่วนหลักสูตรขั้นพื้นฐานที่จำเป็นสำหรับแขนงวิชาต่าง ๆ ให้ขอรับความเห็นชอบจากกระทรวงศึกษาธิการหรือทบวงมหาวิทยาลัยแล้วแต่กรณีและหากหน่วยงานใดต้องการจะเป็นสถาบันสมทบในสังกัดทบวงมหาวิทยาลัยก็อาจพิจารณาต่อไปได้

* **17 สิงหาคม 2534**

ฯพณฯ รัฐมนตรีช่วยว่าการกระทรวงเกษตรฯ (ดร.อาชว์ เตาลานนท์) ได้ให้ นโยบายกับกรมปศุสัตว์ในการพัฒนาหลักสูตรของโรงเรียนสัตวแพทย์ โดยให้ยกระดับการศึกษาจากประกาศนียบัตรวิชาสัตวแพทย์ (2 ปี) เป็นระดับ ปริญญาตรี (4 ปี) โดยเข้าเป็นสถาบันสมทบกับมหาวิทยาลัยเกษตรศาสตร์

* **16 ธันวาคม 2534**

สภามหาวิทยาลัยเกษตรศาสตร์มีมติให้รับโรงเรียนสัตวแพทย์ กรมปศุสัตว์ เข้าเป็นสถาบันสมทบของมหาวิทยาลัยเกษตรศาสตร์ (ในการประชุมสภาฯ ครั้งที่ 12/2534) โดยให้ดำเนินการปรับปรุงหลักสูตรให้เป็นระดับปริญญาตรี สาขาเทคนิคการสัตวแพทย์หรือวิทยาศาสตร์การสัตวแพทย์ตามความเหมาะสม โดยจัดหาหลักสูตรร่วมกันระหว่างกรมปศุสัตว์และมหาวิทยาลัยเกษตรศาสตร์ (คณะจึงถือว่าวันนี้เป็นวันสถาปนาคณะเทคนิคการสัตวแพทย์)

* **15 มีนาคม 2536**

สภามหาวิทยาลัยเกษตรศาสตร์มีมติให้รับรองหลักสูตรวิทยาศาสตรบัณฑิต สาขาวิชาเทคนิคการสัตวแพทย์ ของสถาบันสมทบโรงเรียนสัตวแพทย์และให้เปิดสอนนิสิตรุ่นแรกได้ในปีการศึกษา 2536

* **17 กันยายน 2536**

กรมปศุสัตว์ได้จัดพิธีลงนามข้อตกลงการจัดตั้งโรงเรียนสัตวแพทย์เข้าเป็นสถาบันสมทบของมหาวิทยาลัยเกษตรศาสตร์ {ระหว่างอธิบดีกรมปศุสัตว์ (นายทวีศักดิ์ เสสะเวช) กับอธิการบดีมหาวิทยาลัยเกษตรศาสตร์ (นายกำพล อดุลยวิทย์)} ที่โรงแรมเมอริเดียน เพรสซิเด้นท์

* **14 กุมภาพันธ์ 2537**

ทบวงมหาวิทยาลัยเห็นชอบหลักสูตรวิทยาศาสตรบัณฑิต สาขาเทคนิคการสัตวแพทย์ (หลักสูตร พ.ศ. 2536)

* **10 มีนาคม 2537**

ได้มีประกาศทบวงมหาวิทยาลัย เรื่อง การรับโรงเรียนสัตวแพทย์ กรมปศุสัตว์ เข้าเป็นสถาบันสมทบในมหาวิทยาลัยเกษตรศาสตร์ พ.ศ. 2537 โดยประกาศในหนังสือราชกิจจานุเบกษา ฉบับประกาศทั่วไป เล่ม 111 ตอนพิเศษ 16 ง. วันที่ 23 มีนาคม 2537

* **8 พฤษภาคม 2538**

กรมปศุสัตว์ได้เปลี่ยนชื่อโรงเรียนสัตวแพทย์เป็นวิทยาลัยเทคนิคการสัตวแพทย์ เนื่องจากเป็นการเปลี่ยนชื่อตามแผนพัฒนากำลัง ปี 2537-2539

* **18 มีนาคม 2540**

ได้มีประกาศทบวงมหาวิทยาลัย เรื่อง การรับวิทยาลัยเทคนิคการสัตวแพทย์ กรมปศุสัตว์ เข้าเป็นสมทบในมหาวิทยาลัยเกษตรศาสตร์ พ.ศ. 2540 โดยประกาศในหนังสือราชกิจจานุเบกษา เล่ม 114 ตอนพิเศษ 22 ง. วันที่ 12 มีนาคม 2540

* **30 มิถุนายน 2542**

กรมปศุสัตว์และมหาวิทยาลัยเกษตรศาสตร์ได้ลงนาม "ข้อตกลงการโอน การบริหารงานของวิทยาลัยเทคนิคการสัตวแพทย์ กรมปศุสัตว์ ให้ มหาวิทยาลัยเกษตรศาสตร์" โดยมีสาระสำคัญคือ
1. มหาวิทยาลัยเกษตรศาสตร์ และกรมปศุสัตว์ ตกลงให้หลักสูตรวิทยาศาสตรบัณฑิต สาขาเทคนิคการสัตวแพทย์ เป็นหลักสูตรหนึ่งของคณะสัตวแพทยศาสตร์
2. มหาวิทยาลัยเกษตรศาสตร์ และกรมปศุสัตว์ ได้ตกลงให้คณะสัตวแพทยศาสตร์ รับผิดชอบบริหารหลักสูตร บุคลากร งบประมาณและพัสดุที่เกี่ยวกับวิทยาลัยเทคนิคการสัตวแพทย์ ได้ก่อนที่การโอนอำนาจหน้าที่ และกิจการบริหารบางส่วน ของกรมปศุสัตว์ กระทรวงเกษตรและสหกรณ์ ไปเป็นของมหาวิทยาลัยเกษตรศาสตร์ ทบวงมหาวิทยาลัย จะมีผลบังคับใช้ตามกฎหมาย

* **13 มกราคม 2543**

มหาวิทยาลัยเกษตรศาสตร์มีคำสั่งมอบอำนาจให้คณบดีคณะสัตวแพทยศาสตร์ ปฏิบัติราชการแทนอธิการบดีในการบริการหลักสูตร บุคลากร งบประมาณ และพัสดุ ที่เกี่ยวกับวิทยาลัยเทคนิคการสัตวแพทย์

* **28 พฤศจิกายน 2543**

กรมปศุสัตว์มีหนังสือถึงมหาวิทยาลัยเกษตรศาสตร์ เรื่อง ขอตัวข้าราชการ 4 อัตราของวิทยาลัยเทคนิคการสัตวแพทย์ กลับไปปฏิบัติหน้าที่ราชการที่กรมปศุสัตว์

* **26 กรกฎาคม 2544**

มหาวิทยาลัยเกษตรศาสตร์มีหนังสือถึงกรมปศุสัตว์ เรื่อง ให้ข้าราชการไปปฏิบัติหน้าที่ราชการที่กรมปศุสัตว์และส่งตัวข้าราชการ 4 อัตราของวิทยาลัยเทคนิคการสัตวแพทย์กลับไปปฏิบัติหน้าที่ราชการที่กรมปศุสัตว์ตามความประสงค์ของกรมปศุสัตว์ โดยขอให้อยู่ปฏิบัติหน้าที่ราชการที่วิทยาลัยเทคนิคการสัตวแพทย์ จนสิ้นสุดการเรียนการสอนภาคการศึกษาที่ 1/2544 (เดือนตุลาคม 2544)

* **20 สิงหาคม 2545**

ทบวงมหาวิทยาลัยเห็นชอบหลักสูตรวิทยาศาสตรบัณฑิต สาขาเทคนิคการสัตวแพทย์ (หลักสูตรปรับปรุง พ.ศ. 2545)

* **14 กุมภาพันธ์ 2546**

คณะสัตวแพทยศาสตร์กับวิทยาลัยเทคนิคการสัตวแพทย์ทำข้อตกลงความร่วมมือกันทางด้านวิชาการและการบริการ

* **12 มิถุนายน 2546**

มหาวิทยาลัยเกษตรศาสตร์กับกรมปศุสัตว์ทำข้อตกลงความร่วมมือในการพัฒนาบัณฑิตเทคนิคการสัตวแพทย์ สนับสนุนวิชาการ และการสนับสนุนรับเข้าไปปฏิบัติงานในตำแหน่งและสายงานที่เกี่ยวข้องและยกเลิกการจัดตั้งโรงเรียนสัตวแพทย์ที่เป็นสถาบันสมทบของมหาวิทยาลัยเกษตรศาสตร์ ฉบับลงวันที่ 17 กันยายน 2536 เพื่อมหาวิทยาลัยเกษตรศาสตร์พัฒนาจัดตั้งวิทยาลัยเทคนิคการสัตวแพทย์เป็นคณะเทคนิคการสัตวแพทย์ต่อไป

* **6 กุมภาพันธ์ 2549**

ได้ผ่านความเห็นชอบจากที่ประชุมคณบดี ในการประชุมครั้งที่ 2/2549 เรื่อง ขออนุมัติยกฐานะจากวิทยาลัยเทคนิคการสัตวแพทย์ขึ้นเป็นคณะเทคนิคการสัตวแพทย์และให้นำเสนอสภามหาวิทยาลัยฯ เพื่อพิจารณา

* **20 กุมภาพันธ์ 2549**

ที่ประชุมสภามหาวิทยาลัยฯ มีมติอนุมัติยกฐานะวิทยาลัยเทคนิคการสัตวแพทย์ขึ้นเป็น **คณะเทคนิคการสัตวแพทย์** ในการประชุมครั้งที่ 2/2549

* **26 เมษายน 2549**

ได้มีประกาศสภามหาวิทยาลัย เรื่อง จัดตั้งคณะเทคนิคการสัตวแพทย์ขึ้นเป็นหน่วยงานในสังกัดมหาวิทยาลัยเกษตรศาสตร์

* **31 ตุลาคม 2549**

ได้มีประกาศสภามหาวิทยาลัย เรื่อง การแบ่งส่วนราชการภายในคณะเทคนิคการสัตวแพทย์

หน่วยงาน
--------

ภาควิชา สำนัก สถาบัน และศูนย์ ภายในคณะเทคนิคการสัตวแพทย์

* สำนักงานเลขานุการ
* ภาควิชาเทคนิคการสัตวแพทย์

หลักสูตร
--------

| ระดับปริญญาตรี | ระดับปริญญาโท |
| --- | --- |
| **หลักสูตรวิทยาศาสตรบัณฑิต (วท.บ.)*** สาขาวิชาเทคนิคการสัตวแพทย์ (ภาคปกติและภาคพิเศษ)
* สาขาวิชาการพยาบาลสัตว์ (ภาคปกติและภาคพิเศษ)
 | **หลักสูตรวิทยาศาสตรมหาบัณฑิต (วท.ม.)*** สาขาวิชาเทคโนโลยีสุขภาพสัตว์
 |
|

ทำเนียบคณบดี
------------

* ทำเนียบผู้บริหารนับตั้งแต่เป็นสถาบันสมทบโรงเรียนสัตวแพทย์ จนมาเป็นคณะเทคนิตการสัตวแพทย์ มหาวิทยาลัยเกษตรศาสตร์ ในปัจจุบัน

|  |
| --- |
| **ทำเนียบคณบดีคณะเทคนิคการสัตวแพทย์ มหาวิทยาลัยเกษตรศาสตร์** |
|  รายนามคณบดี |  ระยะเวลาในการดำรงตำแหน่ง |
| 1. นายสัตวแพทย์ เกียรติศักดิ์ อุ่ยรุ่งโรจน์ | พ.ศ. 2535 - พ.ศ. 2538 |
| 2. สัตวแพทย์หญิง สุภาพร จ๋วงพานิช | พ.ศ. 2538 - พ.ศ. 2542 |
| 3. ศาสตราจารย์ นายสัตวแพทย์ ดร.อภินันท์ สุประเสริฐ | พ.ศ. 2542 - พ.ศ. 2544 |
| 4. รองศาสตราจารย์ นายสัตวแพทย์ วีระพล จันทร์สวรรค์ | พ.ศ. 2544 - พ.ศ. 2547 |
| 5. รองศาสตราจารย์ นายสัตวแพทย์ ดร.วรวุฒิ ฤกษ์อำนวยโชค | พ.ศ. 2547 - พ.ศ. 2558 |
| 6. ศาสตราจารย์ นายสัตวแพทย์ ดร.สถาพร จิตตปาลพงศ์ | พ.ศ. 2558 - พ.ศ. 2562 |
|

**หมายเหตุ** คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

อ้างอิง
-------

* คณะเทคนิคการสัตวแพทย์ มหาวิทยาลัยเกษตรศาสตร์

| * ด
* ค
* ก
มหาวิทยาลัยเกษตรศาสตร์ |
| --- |
| สัญลักษณ์ | เพลงพระราชนิพนธ์ เกษตรศาสตร์ · ต้นนนทรี · พระพิรุณทรงนาค · สีเขียว |  |
| วิทยาเขต | บางเขน · กำแพงแสน · เฉลิมพระเกียรติ จังหวัดสกลนคร · ศรีราชา · สุพรรณบุรี (โครงการ) |
| บางเขน | เกษตร · บริหารธุรกิจ · ประมง · มนุษยศาสตร์ · วนศาสตร์ · วิทยาศาสตร์ · วิศวกรรมศาสตร์ · ศึกษาศาสตร์ · เศรษฐศาสตร์ · สถาปัตยกรรมศาสตร์ · สหวิทยาการจัดการและเทคโนโลยี · สังคมศาสตร์ · สัตวแพทยศาสตร์ · สิ่งแวดล้อม · อุตสาหกรรมเกษตร · เทคนิคการสัตวแพทย์ · แพทยศาสตร์ · พยาบาลศาสตร์ · วิทยาลัยบูรณาการศาสตร์ ·  บัณฑิตวิทยาลัย · วิทยาลัยนานาชาติ (โครงการ) |
| กำแพงแสน | เกษตร กำแพงแสน · วิศวกรรมศาสตร์ กำแพงแสน · วิทยาศาสตร์การกีฬา · ศิลปศาสตร์และวิทยาศาสตร์ · ศึกษาศาสตร์และพัฒนศาสตร์ · สัตวแพทยศาสตร์ · สิ่งแวดล้อม · ประมง · อุตสาหกรรมบริการ |
| เฉลิมพระเกียรติ | ศิลปศาสตร์และวิทยาการจัดการ · วิทยาศาสตร์และวิศวกรรมศาสตร์ · ทรัพยากรธรรมชาติและอุตสาหกรรมเกษตร  · สาธารณสุขศาสตร์ |
| ศรีราชา | วิทยาการจัดการ  · วิศวกรรมศาสตร์ศรีราชา · วิทยาศาสตร์ ศรีราชา · เศรษฐศาสตร์ ศรีราชา · พาณิชยนาวีนานาชาติ · ศูนย์นวัตกรรมการเกษตรบ่อทอง |
| สถาบันสมทบ | วิทยาลัยการชลประทาน · วิทยาลัยพยาบาลบรมราชชนนี นพรัตน์วชิระ |
| โรงพยาบาล | โรงพยาบาลมหาวิทยาลัยเกษตรศาสตร์ · โรงพยาบาลสัตว์บางเขน · โรงพยาบาลสัตว์หนองโพ · โรงพยาบาลสัตว์กำแพงแสน · โรงพยาบาลสัตว์หัวหิน · โรงพยาบาลสัตว์ ณ ทิพย์พิมาน · โรงพยาบาลเทคนิคสัตวแพทย์ |
| องค์กรนิสิต | องค์การนิสิต · สภาผู้แทนนิสิต · องค์การบริหาร องค์การนิสิต · ชมรมนิสิต · สโมสรนิสิต · ชุมนุมนิสิต · เคยูแบนด์ (วงดนตรี) |
| อื่น ๆ | วิทยาลัยแพทยศาสตร์พระมงกุฎเกล้า · สวนแสนปาล์ม · อุทยานแมลงเฉลิมพระเกียรติ พระบาทสมเด็จพระเจ้าอยู่หัว · พิพิธภัณฑ์มด · วิทยุ มก. · ร.ร.สาธิตเกษตร · ร.ร.สาธิตเกษตร กำแพงแสน · · ศูนย์ส่งเสริมและฝึกอบรมการเกษตรแห่งชาติ · สถานี​รับ​สัญญาณดาวเทียม​จุฬาภรณ์ · สโมสรฟุตบอลมหาวิทยาลัยเกษตรศาสตร์ · ศูนย์วิทยบริการมหาวิทยาลัยเกษตรศาสตร์ จังหวัดกระบี่ · ศูนย์วิจัยและพัฒนาอาชีพแก่เกษตรกร จังหวัดลพบุรี · รายนามบุคคลจากมหาวิทยาลัยเกษตรศาสตร์ · การจัดอันดับของมหาวิทยาลัยเกษตรศาสตร์ · สถานีมหาวิทยาลัยเกษตรศาสตร์ |
| หมวดหมู่ • โครงการ • สถานีย่อย |

| * ด
* ค
* ก
รายชื่อโรงเรียนสัตวแพทย์และเทคนิคการสัตวแพทย์ในประเทศไทย ไทย |
| --- |
| สถาบันอุดมศึกษาของรัฐ | กาฬสินธุ์ (เทคนิคการสัตวแพทย์) • มหาสารคาม |  |
| สถาบันอุดมศึกษา  ในกำกับของรัฐ | เกษตรศาสตร์ (สัตวแพทยศาสตร์) • เกษตรศาสตร์ (เทคนิคการสัตวแพทย์) • ขอนแก่น • จุฬาลงกรณ์ • จุฬาภรณ์ • เชียงใหม่ • มหิดล • แม่โจ้ • สงขลานครินทร์ • วลัยลักษณ์ |
| มหาวิทยาลัย  เทคโนโลยีราชมงคล | ตะวันออก • ศรีวิชัย |
| สถาบันอุดมศึกษาเอกชน | เทคโนโลยีมหานคร • เวสเทิร์น |
| รายชื่อ • หมวดหมู่ • โครงการ • สถานีย่อย |

1. ↑  ประกาศมหาวิทยาลัยเกษตรศาสตร์ เรื่อง ชื่อปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยเกษตรศาสตร์ พ.ศ. ๒๕๕๙ ประกาศเมื่อวันที่ ๑๐ พฤษภาคม ๒๕๖๖ ประกาศในราชกิจจานุเบกษา ๑๓ มิ.ย. ๒๕๕๙ เล่ม ๑๓๓ ตอนพิเศษ ๑๓๔ ง หน้า ๖ สืบค้นเมื่อวันที่ 26 กรกฎาคม 2566